Z A P I S N I K
14. sjednice Vijeća Mjesnog odbora Čulinec, održane 29. srpnja 2026.,
Ulica badema 2a, s početkom u 19,00 sati


Nazočni članovi Vijeća:
Mario Kolar, Jadranka Petrović, Nevenka Dragojević, Ivan Pilaš i Hrvoje Holler.

Odsutni članovi Vijeća: 

Ostali nazočni:

Predsjedava: Mario Kolar, predsjednik Vijeća.

Zapisnik vodi: Mario Kolar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Predsjednik Vijeća daje zapisnik 13. sjednice na verifikaciju.
Vijeće jednoglasno prihvaća tekst Zapisnika 13. sjednice Vijeća, bez izmjena.

Na prijedlog predsjednika Vijeće jednoglasno utvrđuje


D N E V N I   R E D


1. Zaključak o prijedlogu lokacija za jesensku sadnju stabala na području Mjesnog odbora Čulinec - donošenje zaključka;
2. Pitanja, prijedlozi i obavijesti.


Ad 1. Zaključak o prijedlogu lokacija za jesensku sadnju stabala na području Mjesnog odbora Čulinec - donošenje zaključka.

Uvodno obrazloženje iznosi predsjednik Vijeća.

U raspravi sudjeluju: 
Mario Kolar, Jadranka Petrović, Nevenka Dragojević, Ivan Pilaš i Hrvoje Holler.

Vijeće jednoglasno donosi

		Zaključak o prijedlogu lokacija za jesensku sadnju stabala na  	  području Mjesnog odbora Čulinec.  
(Zaključak se prilaže ovom zapisniku i njegov je sastavni dio.)



Ad 2. Pitanja, prijedlozi i obavijesti.

Predsjednik Vijeća je obavijestio članove da je, povodom Zaključka s 5. sjednice ovog Vijeća (postavljanje uspornika prometa na Čulinečkoj cesti), Sektor za promet tražio od MUP-a analizu prometa na dijelu od kbr. 117/1 do kbr. 134. 
Također, početkom srpnja ove godine Sektor za promet tražio je suglasnost od MUP-a za uspostavom pješačkog prijelaza na uzdignutoj plohi na Čulinečkoj cesti u zoni kbr. 123 i posljedično izmještanje postojećih prometnih znakova kao i postave novih prometnih znakova u zoni kbr. 117 i kbr. 140.


Sjednica je završila u 20.15 sati.


KLASA: 024-08/26-003/1633
URBROJ: 251-13-11-6/009-26-2
Zagreb, 29. srpanj 2026.





								PREDSJEDNIK VIJEĆA
         Mjesnog odbora Čulinec

        Mario Kolar




















Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu Vijeća Mjesnog odbora Čulinec, Vijeće Mjesnog odbora Čulinec, na 14. sjednici,                         29. srpnja 2026., donijelo je



Z A K LJ U Č A K
o prijedlogu lokacija za jesensku sadnju stabala na području MO Čulinec


1. Vijeće je raspravljalo o prijedlogu lokacija za sadnju stabala u okviru jesenske sezone ozelenjivanja javnih zelenih površina za 2026. godinu.

1. Predlaže se da se u sklopu jesenske sadnje stabala u 2026. godini na području Mjesnog odbora Čulinec u skladu s prostorno-planskim dokumentima i mogućnostima financiranja, izvrši sadnja stabala na sljedećoj lokaciji: 

- k.č. 581/64, k.o. Resnik, trokut uz samu Ulicu Palma koja je u vlasništvu Grada Zagreba. 

1. Navedenu lokaciju je devastirala fizička osoba za koju su dostavljeni podaci nadležnom tijelu Grada Zagreba te se traži povratak u prvotno stanje ozelenjivanjem i sadnjom stabala.

1. Ovaj Zaključak dostavlja se Vijeću Gradske četvrti Donja Dubrava na nadležno postupanje.



KLASA: 024-08/26-003/1633
URBROJ: 251-13-11-6/009-26-3
Zagreb, 29. srpnja 2026.

PREDSJEDNIK VIJEĆA
Mjesnog odbora Čulinec

